नईदिल्ली 8 नवंबर 2018. रियल मैड्रिड स्टार सर्जियो रामोस एक बार फिर से विवादों में घिर गए हैं। इस बार उन्होंने विक्टोरिया प्लजेन क्लब के स्टार फुटबॉलर मिलान हवेल की कोहनी मारकर नाक तोड़ दी है। स्पेन की चैम्पियंस लीग के तहत हुए मैच के दौरान गेंद के लिए भिड़ते वक्त यह हादसा हुआ। कोहनी लगते ही 24 साल के मिलान जमीन पर गिर गए। उनकी नाक से खून बहने लगा। वहीं, 32 साल के सर्जियो घटना को लेकर आवाक रह गए। उन्होंने इशारों ही इशारों में बताया कि उनका कोई कसूर नहीं है।